Um-Frentshi ongu Eiffel waka inqaba ye Babeli e Paris, ufuna ukuba ize ibe yenye yezinto zo Mboniso oza kuba lapo nonyaka nje.

Kuza kongezwa amakulu amabini kuma ; polisa ase Bechuanaland apantsi kuka Sir Frederick Carrington.

Umfana ongu Frederick W. Fredericks wase Kapa, uhliwe yi nkwalutete edada esizibeni nabanye, bate bemputuma kwase kusemva watshona. Isidumbu sake sifu­nyenwe ngelinye ixesha ezantsi.

Indawo ka Mr. Roper e Kimberley yoku pata amapolisa noku bhushulisa abantu abaranelwa ngedayimani, itatwe ngu Mr. Geo. Hudson obeke eyi mantyi, wapuma ngokupumla.

Amarilikwa ase Mampondweni ebene temba lokuba Umdlangazo uza kuwasikela isiqwenga esise sawo somhlaba, ute kuwo makeme nje ngabantu bonke base Mampo. ndweni.

Kuvakala ukuba Umdambamiso ubugxe- leshile nbukosi base Mampondweni, ngoku ufudukele ngase mdeni apoafuna ukubatsalela kona abake abantu, kodwa akasoze ayifumane lonto kuba Amampondo ayakolwa yimpato ka Nkosi u Sigcawu.

Ngomhla we 28 June ilanga liya kufa j mnyama calanye ngexa le bulakufesi. Ngo I July 12 inyanga yotshona calanye ngexa lesitatu ekuseni. December 22 ilanga loba liceba kwakona ngexa le sitatu emva kwe dinala.

Amanene ase Rini ambulise nge dinala u Mr. R. Solomon ukunduluka kwake esiya e Kimberley.

Luvuliwe ucingo e Hebron kwela Bahla- mbeli.

Omfo ontsundu ongu Fick wase Kapa ngobunye ubusuku nenkazana ahlala ndlwi. ni nye nayo, ite ngokusoloko intywentyweza ingayeki ukuteta wada wati hlasi ilampi ivuta wayigibisela ngayo. Ityumkele kuyo, kwati ngokutsha kwelokwe kanti umntu uyapela, ngoku sekubonwa kusisa.

Indlali ze Bhola zase Ngilani zidliwe li Bhayi nge 22 runs.

Ityala lika Nqumati lokubulala u Tubeni kwa Brownlee belitetwa izolo. Kubeko intet® yokuba elinye lamanxeba ambuleleyo u Tubeni lenziwe ngu N. C. Umhalla xa alamlayo. Aligqitywanga; liya kupi- ndwa ukutetwa ngomso, n Mr. Mhalla ume- Iwe ngamanene amabini ngamakulu amabini eponti lilinye.

Bekuko intlanganiso ye Mbumba yama Bhulu e Nootgedacht yenza isigqibo sokuba “ Akuko Mxhosa, Lawu, na Bhasitile (jong) uya kuba nelungelo lokutengiea ngoboya ngapandle kokuba abe nokuvelisa ubungqina bokuba yimpahla yake.” Agabadela.

Kufupi ne Pearston knbetwe umntwana ne nja ngumbane ku ngqupantsi.

Abaxhasi bolaulo Iuka Sprigg babeke n Mr. George Blaine wase Mcucu endaweni ka Dr. Egan ogwalileyo.

Ziqale ngo-Mvulo ukudlala ibhola e Ondtshoorn ingcibi zase Ngilane. Kungene i Oudtshoorn knqala lenza 53 runs, yangena i Ngilane yenza 268 runs esesibini Oudtshroon 58.

Umbane ubete inqwelo ebisuka e Skapu isiya e Komani neflara ye habile, yatsha yonke.

Ixegokazi u Mrs. Ayliff, e Rini uwugqibile umnyaka wamashumi asitoba anesitoba eko emhlabeni.

Ngeveki egqitileyo umbane ubete e Markeni yase Johannesburg wemka netsho- ba lehsshe, walizinzela ngokungati belisikwa ngemela.

U Mr. John Bremner wase Zolo ubhu- bhile yingozi yompu abe sandukuyifumana.

U Sir Gordon Sprigg ubuyile kwela Mabhulu ngoku use Rini.

Umzi wase Mgwali, kwa Ngqika, unikwe ilnngelo ngu Rulumente lokuzipata ngokwawo. Abapati (Board) baya knnyulwa ngomhla we 21 January.

Icuba la Maxhosa linyukile yi 9d. nge ponti.

Amarabe ase Monti ade ayifumana indlu yoku bhedeshela.

Ngo-Mgqibelo odluleyo zapitizeliswa ivenkile zase Komani ngumlungu ongu Palmer owati usityebi sase Kokstad esine venkile exabiso lingama waka amahlanu eponti. Itenge yanyikiza lento ngezi kwe. liti; ngo-Mvulo yanyel’ umciza ukusinga e Qonce ngololiwe. Isukelwe nge ngcingo yaza kubanjwa e Qunube (Blaney).

Kuwelwe abantu ababini ludonga e Dayimani, umlungu no ntsundu.

Intlanganiso yabafundisi abamhlope besi siqingata songanyelwe e Komani idibana apa e Qonce nge 22 January.

Bekuko intlanganiso yezibonda e Cala ngolwesi-Tatu Iweveki edluleyo zicazelwa umteto we Bhula oza kungeniswa e Bate- njini. Emva kokucazwa kwawo ziwuvumile zonke izibonda.

Siva ukuba ikaba lase Qonce elaliye nge Nibidyala e Komani ebboleni alikulibah uknqengqa komfo ka Lutu. Watsho ibulu- kwe zamadoda azawalingana. Kanti ke akakenzi nto. Akulityalwa ukudlala kwe nto zo Ngcumbe, Xiniwe no Zondani omnci­nane yena. Ukubeta kwe Komani akubanga namkita, lingaba laxakwa lukuko okwaku- dlalelwa kulo.

Iveki.

SINOSIZI ukuba singabanga nako ukuyi shicilela ngale veki i Almanaka ngengxake- ko yokungabiko ko Mhleli, seyo puma kunye nele veki ezayo.

Kune imvula ezimnandi apa ekupeleni kwe veki egqitileyo. Ngoku likangeleka lihle ilizwe. Besekunzima kakulu kwinto , ezilinyiweyo. Lemvula incede nabanye abantu abebe sebe lala pandle ngenxa yobu xokolosha ezindlwini.

Umbhaleli wetu ose Monti uti esa sidu- mbu sacolwa ecwebeni lase Monti asiso somntu sese mfene, bate bakusiguqula babona uboya ngecala lentloko ebilele ngalo entlabatini. Okude abelungu bati sesika Mr. Danbour, bebengasawu bonina bona umbombo we mfene ?

Indodana emhlope engu van der Merwe ibulewe lilanga e Willowmore.

Ngomyalezo wo Mhluzi Matyala (Solicitor General) amaqakamba amabini awaqekeza ivenkile e Monti abuye asiwa pambi kwe Mantyi, u Gweb’ ecimile, ukuba agwetywe yiyo, yawa nika inyanga ezintandatu entolongweni esebenza nzima.

Inkosikazi ka George Hirsch wase Nevarro County, Texas, ibeleke abantwana abatandatu ngamini nye, amakwenkwe amane nentombi ezimbini. Amagama amakwenkwe ngo Frederick, Mills, Cleve­land, no Thurman ; intombazana ngu Victoria no Louise. Imihla iyasangana.

Igxagxa ebelisebenza esitiyeni e Wor- cestershire litwele intombazana ye sikulu esimelene nalondlu belisebenza kuyo. Kute ngokumana bepana iziqamo zemiti kanti luyakota ugaga seyinakanwa sekusemva lonto.

Kusand’ ukufumaneka e Ingilani ukuba kuko into eninzi yemali emalunga nezigidi ezimashnmi mabini eponti yobuqinga eye- nziwe nge folom zemali ngabantu abanga- ziwayo. Lomali yemhlope yodwa. Kodwa yenziwe kwangelitye lemali i silivere, imba- ngi yokuba kutiwe ayilungile ayenziwanga nge folom ye Nkosazana.

Ngobusuku bolwesi-Ne olugqitileyo kwenzakele umntwana omncinane ka Mr. Grellert walapa. Ulandele udadewabo esiya kwenza iti ekitshini, efikile eziko wabambe- lela etreyini ebine komityi yeti ebilayo. Yapalalela esifubeni nase mqaleni wake. Ugule nsuku lwalunye wabhubha ngom- Gqibelo.

Abapati be mfundo yase Natal bate isi Bhulu masivulelwe sifundwe ngosifunayo ezikuleni zelozwe kuba ati amadodana xa aye kufuna umsebenzi e Transvaal angawu- fumani ngokungayazi lonteto.

Abantu mabaqonde kakuhle: Incwadi eziya kwela Mabhulu e Transvaal nase Free State zisahamba nge peni ezimbini. Isisulu esi seseli lizwe lodwa.

Umhleli wepepa lase Pretoria i *Volksraad* uvakalise ukuba akalo nenekazi uyi ndoda, ngoko ke linye ipepa elipetwe yi nkazana lelase Bekesdolopu i *Bond Organ.* Kwi pepa lake lokugqibela uya watetisa kakulu Amabhulu kuba ngolu nyulo lugqitileyo exase amanene angengawo awe Mbumba ya Mabhulu, njengase Kaladokwe nezinye indawo. Ngxolisa mdunakazi!

Ikulu elina mashumi amabini lomkosi wama Jamana loyisiwe edabini sisizwe eku- tiwa nga Mataafa sabantu abamnyama e Samoa ese Zambezi. Ade aya kungena ezikitshaneni esukelwa, kwafa amashumi amabini, azi ngxwelera amashumi amatatu.

U Professor Gefkin owaye fakwe ento. longweni yase Jamana ngoku bhengeza amahlebo e Kumkani yelozwe ebhubhileyo, ukululwe engatetanga.

U Mr. Martin Boon obeke elapa e Qonce uzibulele ngokwake e Johannesburg. Ku- bonwe isambuleni sake nentsimbi zake zamehlo pezu kodonga lomngxuma omde kunene ekumbiwa kuwo igolide, kwabona- kala ukuba utsibele ezantsi apo sifunyenwe kona isidumbu sake.

Ngolwesi-Bini oluzayo lu Manyano kwa Marela.

Umlungu wevenkile kwela Maswazi umangalelwe ku Mbandeni ngokushweshwa umkamntu. Ute ukuzitetelela umqeshile sicaka, yaye indoda yake isiti uyafihlwa xa izayo kutiwe akako, ihlale imini yonke igoduke ingambonanga lemihla. Ugwetyiwe umlungu wadliwa.

Ibhulu elingu Mr. Vander Merwe ebeli sand’ ukufika e Transvaal lihlelwe sihelegu sokubulawa kwama kwenkwana alo amabini zigebenga endle kunye ne njana abehamba nayo. Uti u Mr. Nell uke wabona amaqaba amabini ehamba emva kwalo makwenkwana akawalandela ngokoyika.

Lento yokuzibulala libhaqo kubafazi ba Mabhulu enjengale yenziwe ngumka Du Preez wase Uniondale obexabene nendoda kusasa ngeveki egqitileyo, yemka yaya emsebenzini, ite ibuya yafika selelele ngomhlana efile enenxeba lembumbulu esifubeni.

Omnye Umtshaka ubanjwe e Durban e Natal edlwengula umlungukazi. Ute kuba ufunyenwe ngamadlongodlongo ayinqamla indlebe waya entolongweni sele ngumnxunu,

U Mr. Hope usindiswe ngu Mr. Mayo selependulela amehlo e Bhayi, ubeye kuqu- bha yedwa.

Omnye wabavumi bekwayile yama Wesile Antsundu engavunyelwanga yi Ramente ukuba iwafundele etyalikeni amaculo ayo, utabate isiziba wasigalela ipalafini wasi bopelela entungweni yomfana alala naye elele walumeka ngematshisi, watsha kakulu lowo, eiteta nje ukwa gqira e Hospatala.

Ityalike yesikolo sase Tunxe lika Tsbe- mese, eyayitshiswe ngama Valanti ngeka Ngcayecibi ivuswa ngamafama awatenga lomhlaba uyimeleyo. Indlu yomfundisi eyasindayo yona yatengwa ngu Mr. J. B. Hine ndawonye nomhlaba owawungowe Ronoskapu we United Presbyterian.

Entlanganisweni yezibonda zase Cala u Mr. Levey ute, kuko ibhaso leshumi leponti eliya kunikwa umntu ontsundu welozwe owenze itanki yokuhlamba ibhnla egqita ezabanye ngokufaneleka.

U Mr. Ferreira wase Uniondale, e Natal, ubone inkunzi ye qwara seyi sukela imazi zama hashe ake, bapuma bayi bamba.

Emva kwe dinala izolo bezimana ukuqu- bana imvaba zase zulwini zisenza izitonga, kwati ngexa lesine kanye yarazuka enye yapalala imvula. Ukuyola ! Dange Sombawo.

Seyi gqitywa ityalike ya Bantsundu e Alvani.

Ngolwesi-Hlanu oludluleyo kufunyenwe usana pambi komnyango wendlu ka Mr. Piet de Wet wase Alvani, akaziwa unina walo kodwa lupile kakuhle.

Kungene umhlambi omalunga namashumi amane we ndlovu emasimini engqolowa ka Mr. Harvey wase Comman Kraal e Nqadu zacita isita se ngqolowa kwati tu, zagqita zaya kwese habile, azasicita kakulu noko sona.

Abantsundu base Beaconsfield kutiwa mabashenxiswe edolopini.

Izigebenga zabelungu ziya bagqiba aba­ntu e Ngilani, kusand’ ukucolwa isidumbu senkwenkwana sityunyuzwe asabinto.

I Ruluneli entsha yase Delagoa Bay epatele ubukumkani base Portugal ngu Captain D’Avila.

Idolopu yase Ngqushwa yenziwe i Muni­cipality, iza kubane gqugula (Town Council) ne Mayor engumpati dolopu.

Ipepa lase dolopini yase Dikeni liti ma- kwenziwe yonke imizamo ukuba nmda we Dike usbenxiswe e Tyume uye kuba se Ncera. lyala eka Mabandla.

Abantu bapeshey’ apa kwa Bidli balungi- sile baziqabe ngekalika izindlu, bese sidini- we kuhlala sixelela abahambi ukuba lomzi unganeno sikolo, leya ingapesbeya kwawo zilali zamaqaba. Namhla uyakuti umntu ukubuza, ‘ esiya sikolo singapesheya sesa. kwa Bidli nap’ “ Be so china ! ” “ makukanye ukukanya kweuu,” watsho umfo wase Tinara eshumayela, asazi nokuba eso Singesi sake sipililena, kodwa intsini yafun’ nkusenza intw’ embi etyalikeni.

Umhleli wepepa lase Free State i *Friend* u Mr. Barlow ubhubhile.

Ngomhla we Krismesi bati abelungu aba- mbalwa base Pretoria ekuwakeni kwabo ngokumana bengena emiqolombeni babha- qana nesidumbu somntu omnyama, ekubo- nakele ukuba wabulawa wafihlwa apo.

Kufike ucingo luvela e Petersburg kweli pezulu, lusiti inkosi engu Eland entsundu ibanjiwe ngomyolelo ka Commandant Pre­torius ote iyala ukusuka kwinqaba ebikuyo.

Ipepa lase Vienna i *Standard* lifumene ucingo oluti, inene lase Riuhiya ebagu Bardianaka liranele isicaka uxungati sine, nto esiyenzayo nentombi yaso, sasixelela ukuba maze sigoduke ngomso. Yapendula kwaoko intombi yati, akonanga not ema, kube zezi zindlu kupendula nabantwana xa kuteta abantu abakulu. Akayikatalela uyise. Ivukile intombi ebusuku yatabata ibhoso ekitshini yamnqamla umqala uyise elele, yanduluka kwaoko nalowo mfana ngo loliwe basinga e Austria. Babanjwe kufupi nase Brody babuyiselwa kwase Rushiya.

Imvo Zabantsundu

NGOLWESI-HLANU, JAN. 11, 1889

Imiteto ye Mpilo.

LE “ Miteto ye Mpilo ” siyi capula kwincwadi ezazi mana ukutunyelwa ngumbhaleli wetu obekekileyo ongu “ S.” zishicilelwa kwi mihlati yesi Ngesi ngenyanga ezidluleyo. Yenzelwa ukuba ibe luncedo kwa Bantsundu, ngokukodwa abakunyamekeleyo ukulungisa intlalo yabo, nokuyiqulunqa ukuba ibekiselele kweyase Mlungwini.

Ngenxa yokupela kwaba

fundileyo naba nxibavo Ntsundu.

sesi eno kutiwa yi “ consumption ” kubonakala ukuba iko imposiso abapi kele ukuyenza bengaqondi. Lomhlaba wase South Afrika unempilo entle, kulapo kubalekelwa kona ngabe Lungu bapesheya ko lwandle bakuhliwa lipepa, bafiki bapile apa. Mayibe iko imbang yokuba uhlanga olu Ntsundu lukatazwe lipepa lwaku dibana nentlali yase Mlungwini. Siti sakutelekisa kwezinye intlanga sifumane ukuba abemi base Tasmania bati kwakufi ka abelungu bafa kwada kwafa nowokugqibela. Ama Maori ase New Zealand ati ingca yomhlaba wawo iya ipela itshitshiswa yeza na Mangesi, nentaka zelozwe ziya zipela kwanda eziza nabantu aba­mhlope, bateta kube lusizi xa bati nabo ngokwabo benze ungcelele kwakulo ndlela. Ama Tahiti isizwe esapumelela ezimfazweni ezi nzima, nakwi zidlabantu ezinama- ndla, ngoku aya encipa soloko kwa fika ukukanya kuwo. Ubu Krestu bafika balixolisa, kodwa isiqalekiso solohlanga ikwa sesi sitshonisa olu lu Ntsundu, i Bulandi. Kwelozwe basela eyangeniswa nga Mangesi eyenziwa nge olinji, apa tina sitshatyalaliswa yeya Mabhulu.

Lupawu oluhle kuhlanga oluntsu- ndu olu lokwanda kangaka lwakudi- bana na Belungu, olunika itemba lokuba lusaya kubona imihla eqaqa- mbileyo kunale. Kodwa ke kuko ingozi-ngozi ezininzi entlalweni ekufuneka wonke ubani okanyise- lweyo, nabafundisi basebenze ingu- qulelo. *Ukutya* eyona nto yokuqala ne nkulu ekufuneka iqwalaselwe kakulu. kukutya, kuba ukutya kusebenza into ezimbini emntwini, kuguquka kube zihlunu, namatambo, negazi; eyesibini kutshiswa ngapakati emipungeni ukuba kugcine ubushushushu bomxhelo. Lento izintlobo-ntlobo zokutya yinto encedisanayo intsebenzo yayo em­ntwini. Umntu otya nto nye uba butataka, kanjalo uba sisulu kwizifo ezitile. Make senze umlinganiselo, yati ingqakaqa enkulu eyagqiba ama Amelika apile yi nyama yakufika kumaqaba ama Indiya atya nombona yabulala ambalwa ; kwati ngonyaka amaqaba ama Indiya ayetshatyalaliswa yi Cholera, ayabi namandla kuma Indiya angaqabiyo apile yinyama. Ingqakaqa ne Cholera azihlangene, kubonakala ke ukuba umntu oxubayo ukutya angasinda kuzo zozibini ezozifo. Kweli lizwe ama Malay ase Kapa akanamhla anga ngcwabiyo—ukutya kwawo yi helesi ne ntlanzi kupela, kanti kubantu abantsundu base Kapa abatya kwa ezonto ne ndywala ne zonka akunjalo.

Abantu abatya into ezilukuni zodwa badla ngokutanda utywala. Kufuneka xa abantu basebenzayo bakudibanise ne kofu ne ti ukutya. Waposisa kakubi u Rulumente ukwenza irafu kwezonto kuba nge yilinywa kakulu iti ngoko e Natal, ngesiba sisityo sabantsundu.

Umntu ontsundu ofundileyo ma- kanganeli ngamazimba namatanga, engeko amasi. Ukuba akako amasi makaman’ ukufumana amaqanda ne bhotolo, nentwana ye nyama nokuba yeye nkuku. Ukuze upile kakuhle sebenza kakulu. Yingozi kumntu osebenza kakulu ngobucopo njengo titshala, no nobhala, naba shicileli ukungatyi ti nokuba yi kofu, nokutya okondlayo.

Enye into emandla ekutyeni kuvutiswa kakuhle xa kupekiweyo, ukuze kutyisele kakuhle. Into eyondla kakulu sidudu esivutiweyo nokuba sesombona, nokuba sesamazimba. Itapile, ne zonka, ne papa, zinto zokutshintsha-tshintsha.

Amanqaku.

Besingalindele ukuba u Rulumente uzimisele ukuwunyanzela lomteto wa Mahlati waye wuhlekomisile ngenxa yobunzima bawo. Kubonakala mhlope ukuba utatwe njengoko unjalo ezweni lakowawo apo kungeko m'ahlati, apo amahlati aqwetywayo. Into oyiyo lom­teto ngumgibe wokubhabisa wonke umntu well lizwe abe libanjwa. Asiku- casile ukugcinwa kwamahlati ukuba angatshatyalaliswa, kodwa wona lomteto awulifanele elilizwe noko sowenziwe yi Nkanunu nje ezingca ngobugcisa bokwenza ofani ngofani ngomlomo. Indoda endilekileyo yakwa Qoboqobo isand’ ukugwetyelwa inyanga ezisitoba entolongweni isebenza nzima ngekugaula izibonda edlelweni, kwindawo ebekugaulwa kuyo kwakudala. Kwenziwa into etiywe kunene ngabantu yokumisa intlola, lento ke ibaxhalisile abantu njengezinye izinto ebezihleli zingabonwabisile. Siyatemba ukuba yoti yakudibana i Palamente lo mteto utilizwe obu buralarume bawo, kuba xa upikelwe ukunyanzelwa ngobubunje bawo ko mhlope no mnyama kuyakuvuka ingxolo eya kwe­nza ukuba nomteto olungileyo wamahlati woyikwe

I “Christian Express” ivakalise ukuba kugqitywe kwelokuba siyekwe ukushicilelwa *Isigidimi Samaxosa* ese sine minyaka eli shumi line sibhozo simi. Iti “ Zilinani izizatu ezibangele oku, kodwa pakati kwazo kungakankanywa ezi Pakati kwale minyaka idluleyo kwa shicilelwa elinye ipepa lapuma futi ngapezu kweli, lakululeka ngapezulu kanjako ngenxa yendawo elikuyo, nohlobo lwe nxhaso elayi fumanayo, lazixoxa ezombuso namaqela awo ekubeni ezongxoxo zombini kubalibha­qo ukuba zisifanele *Isigidimi.* Kanjako

kwapakati kwale minyaka imbalwa idluleyo imali enga £50 ngomnyaka, eyayipuma ku Rulumente ngezantsi iyaroxiswa; yati lonto yakuhlangana noko- yiswa kwabanye abamkeli bepepa kubhatala yadala ilahleko, engenkulu noko, kodwa yilahleko ehle kwakule mi­nyaka mitatu idluleyo. Ngoko ke kwenziwe esi sigqibo. Entsuselweni kwakumiselwene ukuba maze inxhaso yeli pepa izihlaule zonke indleko zo- mnyaka. Lonto ke ayenzeki, asiboni ke ” ukuba kusifanele ukuti imali yeminye imisebenzi kwakulo mzi siyi sebenzisele kulento yodwa. Kuke kwamana ukwenziwa amalinga okumisa amapepa Abantsundu ngemihla eyagqitayo. Amanye ema inyanga zambalwa, amanye umnyaka, amanye nga- mibini. *Isigidimi* lelona pepa lihleli ixa elide kuba liqube kakuln kwada kwafun’ ukupela iminyaka elishumi elinesitoba. Kunokuvunyisa mhlope ukuba izipaku belinazo zizminki, noko ke kunokuvuny wa kanjako ukuba linobulungisana elibufezileyo ngexa lobuko balo. Pakati kobo buneinane kungabalwa imfundiso okanye ukuqeliswa kwe qelana elincinane labantsundu elilesayo ukusebenzisa ipepa lenteto yabo. Lo msebenzi uqutywe ishumi elinesihlanu leminyaka, ingaba nguwo nalo oncede ukugabulela eli linga litsha indlela, kanjako mhlaimbi walungiselela amaga­ma abamkeli ayeseledwelisiwe kunye nendawo abahlala. kuzo.”

Siyakulilela kakulu ukufa kwe *Si- gidimi,* ese kubizwa ngaso onke amapepa endaba ngamakowetu. Senze umsebenzi omkulu pakati kwaba Ntsundu, nakulo msebenzi we Simnari yase Lovedale sisebenze kakulu. Ukuze ipepa lipumelele malinyaniseke kwa lodwa, loqala ke lakunyaniseka okokuba malinyaniseke nakubafundi balo. Nakuba sihgatandi ukuyiteta lonto *Isigidimi* besikuswele kakulu ukunyanisa entweni esizishumayelayo, ngapandle kwezi *Gidimi* ezimbalwa zezinyanga zokuza kufa kwaso. Kunjalonje bekubonakala ukuba sicasene neli ipepa kwezinye ingxoxo, ngapa­ndle kwesizatu, sisenza incaso njekodwa. Lonto ke yayingenako ukubakolisa abantu abatanda inteto esekuhleni nenyanisekileyo; baza abafundi Aba­ntsundu aba yolelwa bubutshaba bamapepa obufumane bayilwa emoyeni, kwaya kupela ngokupela ukutandwa kwalo. “ Nyaniseka; ungoyiki ” itshoj indwe yamapepa, iyeyona iyakuhlala ine ndimbane eninzi yokutandwa. Asiyivisisi kanye into etetwa yi *Christian Express* yokokuba *Isigidimi* “ salungiselela” *Imvo* “amagama aba­mkeli ayesele dwelisiwe kunye nendawo abakuzo.” Asizange sisenzele buqinga *Isigidimi,* lonteto ke imbi.

Pakati kwezi ganeko zomnyaka we 1888 ezibaliswa yi *Cape Argus* ibalula esokukululwa kwe Nkosi ezintsundu, nonyulo Iwase Qonce, iti:—“ Unyulo Iwaqunyiselwa ngevumba elimnandi, ngebala elihle elenziwayo lokukulula ababanjwa Aba­ntsundu ababe gwetyelwe ebunzimeni nge mvukelo Rulumente ngo 1877-8, kwa kusenzelwa ukuxolisa ivoti yabantsundu e Qonce, apo u Mr. SchermbruCker wave silwela isihlalo sokunyulwa, eshiya esake Endlwini ye Ngwevu. U Edmund Sandile, no Matanzima, no Tini Maqoma, no Gungubele, no Gumna bakululwa ke batwalwa basiwa kwilali ezintsha ezimiselwe bona. U Mr. Schermbrucker wamoyisa u Mr. Solomon wamgqita ngenni elincinane ngokuncedwa yi voti ya Bantsundu, kodwa xa waye caza ukupu- melela kwake, wati luloyiso Iwe voti ya Belungu.

Ibala le Bhola

COMMISSIONER C.C. MOLTENO, vs.

’ FEAR NOT C.C. ALIWAL NORTH.

Nge 25th December odluleyo kwadibana ezi club zingentla zombini emhlabeni we Commissioner C.C. Ama Commis­sioner akaznnge abe natuba lokwenza sikora ngenxa yobunsima be bowling ye Fear Not C.C. Ite yakungena i F. C.C. yaqala i cricket yabonakala, ate onke amadoda acokisa ukudlala. I Captain ye Fear Not C.C. ayibanga nako ukwenza isikora kuba yayingapilanga kakuhle ngaleyo mini.

COMMISSINER c.c.

1st inning.

Charlie, b Qata 12

Kleinboy, b Rabula 10

Makohliso (Capt.), b Qata ... 18

Thuma, b Rabula 1

Pita, c Qata 2

Matthew, b Rabula 0

Authay, b do 1

Fredreck. b Qata 0

William, b do 0

Gilbert, run out 4

Isaac, not out ... ... ... 1

Extras, 5

Grand Total 54

FEAR NOT C.C. ALIWAL NORTH.

1ST INNINGS.

Q Mtshakaci, b Makohliso ... 7

J Qata, b do ... 9

L Sixishi, c Wm, b Charlie .. 4

D Ngqambela, run out... ... 6

K Nowata, b Charlie 11

M Rabula, c Isaac, b Charlie ... 36 S

S Qata (Capt.), b do ... 0

S Shuba, b Makohliso 12

A Franz, b Charlie 0

P Fati, c Oliphant, b Makohliso 1

S Fumba, not out 0

Extras,

Grand Total 103

COMMISSIONER C.C. MOLTENO.

2ND INNINGS.

William, b Qata ... 0

Kleinboy, b Mtshakaci... 0

Gilbert, c A b do ... 7

Charli, b Qat a 5

Makohliso(Cpt), cNgqa., bQata 0

Matthew, c Mtshakaci, b do 6

Pita, b Qata ... ... 0

Authay, b Msshakaci 0

Fredreck, st Rabula 0

Isaac, not out ... — — 0

Thuma, b Mtshakaci 0

Extras, ... — 0

Grand Total 22